В периода 27.01.2014г.-30.01.2014г. Областна администрация-Плевен ще посрещне международна делегация от експерти на партньорите по Проект 117R4 URMA „Urban rural partnerships in metropolitan areas”/ „Градско-селски партньорства в метрополните зони”., в който администрацията е партньор № 9. По време на визитата ще се проведат проучвателно посещение и среща на Направляващ комитет,

В рамките на първото мероприятие ще бъдат представени културно-историческите забележителности на гр. Плевен и областта и идентифицираните добри практики на градско-селски партньорства.

В хода на второто мероприятие ще бъдат представени и обсъдени резултатите от изпълнението на дейностите по проекта за всеки от партньорите, срещаните проблеми и предизвикателства и ще се набележат предстоящите дейности и необходимите финансови ресурси за изпълнението на всяка от тях.

 По този проект Областна администрация-Плевен за пръв път ще бъде домакин на партньорско мероприятие и неговото провеждане ще допринесе за популяризирането на областта сред населението на граждани от 8 региона от 4 европейски държави.